കരുവന്നൂര് സഹകരണ ബാങ്ക് പ്രതിസന്ധിയില് സഹായം നല്കില്ലെന്ന് കേരള ബാങ്ക് Latest കരുവന്നൂര് സഹകരണ ബാങ്ക് കടുത്ത പ്രതിസന്ധിയില്. നിക്ഷേപകര്ക്ക് പ്രതിവാരം 10,000 രൂപ വീതം നല്കുന്ന പദ്ധതി തുടരാനാന് പോലും സാധിക്കുന്നില്ല. കരുവന്നൂര് സഹകരണബാങ്കിലെ തട്ടിപ്പു കണ്ടെത്തിയ ശേഷം നിക്ഷേപകര്ക്ക് പ്രതിവാരം പരമാവധി 10,000 രൂപ വീതമാണ് നല്കിയിരുന്നത്. ഇതിനായുള്ള തുക കണ്ടെത്തിയിരുന്നത് സ്വര്ണപ്പണയ വായ്പകള് നിര്ബന്ധപൂര്വം തിരിച്ചടപ്പിച്ച് കിട്ടുന്ന പണംകൊണ്ടായിരുന്നു. ഇങ്ങനെ നിക്ഷേപകര്ക്ക് ചെറിയ രീതിയിലെങ്കിലും പണം നല്കിയാണ് ഇതുവരെ പിടിച്ചുനിന്നത്. എന്നാല് ബാങ്കിലെ സ്വര്ണവായ്പകളെല്ലാം ഏതാണ്ട് തിരിച്ചടച്ചുകഴിഞ്ഞു. മറ്റ് വായ്പകളാകട്ടെ, ആരുംതന്നെ തിരിച്ചടയ്ക്കുന്നുമില്ല. ഈ ഘട്ടത്തിലാണ് ചെറിയ തുക പോലും നിക്ഷേപകര്ക്ക് നല്കാനാകാതെ ബാങ്ക് കടുത്ത പ്രതിസന്ധിയിലായത്. ഇതോടെയാണ് 50 കോടിയുടെ സഹായം തേടി കേരള ബാങ്കിനെ സമീപിച്ചു. നിലവില് കരുവന്നൂര് സഹകരണബാങ്കിന് കേരള ബാങ്കില് ഏതാണ്ട് 45 കോടിയുടെ കുടിശ്ശികയുണ്ട്. അതിനാല് പുതിയ വായ്പ അനുവദിക്കില്ലെന്ന നിലപാടിലായിരുന്നു കേരള ബാങ്ക്. കുടിശ്ശികയായ വായ്പ പുതുക്കി പുതിയ വായ്പയാക്കാമെന്നും അതോടെ കുടിശ്ശികയില്ലാതാകുന്നതിനാല് 50 കോടികൂടി അനുവദിക്കാമെന്നുമായിരുന്നു കരുവന്നൂര് ബാങ്കിന്റെ അഡ്മിനിസ്ട്രേറ്റീവ് സമിതി മുന്നോട്ടുവെച്ച നിര്ദേശം. ഇതിന് സഹകരണമന്ത്രിയും പിന്തുണ നല്കി. എന്നാല് ഇനി ഒരുരൂപ പോലും അനുവദിക്കാനാകില്ലെന്ന നിലപാടിലായിരുന്നുകേരള ബാങ്ക് ഭരണസമിതി. കേരള ബാങ്ക് പ്രസിഡന്റ് ഗോപി കോട്ടമുറിക്കലും വൈസ് പ്രസിഡന്റ് എം.കെ. കണ്ണനും മന്ത്രിയുടെ നിര്ദേശത്തെ എതിര്ത്തു എന്നാണ് ലഭിക്കുന്ന വിവരം. English Summary : karuvannur bank financial crisis and kerala bank